Kohe Kraavide lahingule järgneb juudi hõimu Banu Quraiza karistamine Mediinat piiranud kuraiitidega koostöö eest (kogu lugu Ibn Hishma, 395 - 404; väikeste täiendustega teistest allikatest Tabari, Tarīkh, 1485 - 1500). Peale u 20-päevast piiramist alistub Banu Quraiza ning kõik nende võitlusvõimelised mehed, 600 - 900 meest, mõistetakse surma (Tabari, 1493 - 1495). Allikad ei omista seda surmamõistvat otsust Muhamedile, vaid toodud on pikk lugu selle otsuse langetamisest ühe Muhamedi kaaslase poolt (Tabari, 1489 - 1493). Alust on arvata, et selle detailselt esitatu loo puhul on siin tegu Muhamedi poolt vastu võetud surmamõistva otsuse veeretamisega teiste kaela. Eelpool vaadatus suuras 59.3 "Ja kui poleks Allah ette kirjutanud nendele äramineku, karistanuks ta neid [selles] maailmas..." (ja seda kommenteeriva märkus 142) juures nägime, et juutidel seal tegelikult lasus väiksem süü - sest nad polnud otseselt reetnud, nende süü olid kõigi eelduste kohaselt välja mõeldud, nad olid liitlassuhetes muslimitega - millest hoolimata juba siis tahtis Muhamed hukata kogu hõimu. Nüüd aga on süü tõestatud, lisaks allikatele vihjab sellele ka koraan 33.10, milles väljendit "Sest nad tuli teie peale ülevalt ja alt" saab see alt tähendada vaid kogukonnasisest vaenlast, st muslimitega viimast liidusuhetes Mediina hõimu - Banu Quraizat. Kiire surmamõistev otsus Muhamedi poolt oleks ka siin ainuke lahendus, mida oodata. Kuid Tabari ja ibn Hishami järgi jätab Muhamed kõik selle vahekohtuniku otsustada (kuigi teab, et tollele on juutidega vanad arved õiendamata), kuid Baladhuril ütleb aga otse: "Prohvet nõustus selle otsusega lausudes: "Mida sina käskinud oled, see on kooskõlas Allahi ja tema Prohveti käsuga"" (Baladhuri, Futūh, 40). - Selle lõigu puhul ilmneb, kuidas hilisemad allikad püüavad Muhamedi rolli ilustada ning kuidas tõelise pildi saamiseks võib abi otsida vaid Koraani tekstist.